**Pokyny pred nástupom na zahraničnú pracovnú cestu**

1. Vypísať cestovný **Príkaz na zahraničnú pracovnú cestu** ďalej len (ZPC) – číslo k ZPC pridelí príslušný pracovník na ekonomickom oddelení.

ÚEE BMC SAV – Alenka Blechová

ÚEO BMC SAV – Ing. Zita Vaňovičová

VÚ a ÚKTV BMC SAV – Eva Vráblová

1. Výšku preddavku na ZPC vyplní zamestnanec v bode **8. Finančné prostriedky** ( o preddavok treba požiadať najneskôr **7 pracovných dní pred odchodom na ZPC** ) – zamestnávateľ je povinný vyplatiť zamestnancovi preddavok na ZPC. Ak si zamestnanec o preddavok nepožiada alebo z časových dôvodov nie je možné zamestnancovi preddavok vyplatiť, je potrebné vyplniť Čestné prehlásenie zamestnanca ( **viď tlačivo Čestné prehlásenie**), ktoré odovzdá zamestnanec podpísané pri vyúčtovaní ZPC.
2. Vypísaný cestovný príkaz podpíše účastník zahraničnej pracovnej cesty a riaditeľ základnej organizačnej jednotky.
3. Vyplnený a podpísaný cestovný príkaz odovzdá zamestnanec na ekonomické oddelenie:

ÚEE BMC SAV – Alenka Blechová

ÚEO BMC SAV – Ing. Zita Vaňovičová

VÚ a ÚKTV BMC SAV – Eva Vráblová

**Pokyny po príchode zo zahraničnej pracovnej cesty**

1. Zamestnanec vyplní tlačivo **Správa zo zahraničnej pracovnej cesty** (viď tlačivo Správa zo ZPC) presne podľa jednotlivých bodov. Podpísanú Správu zo ZPC spolu s dokladmi na vyúčtovanie (cestovné lístky, Fa za ubytovanie, cestovné poistenie, boarding pass , iné doklady súvisiace s pracovnou cestou) odovzdá zamestnanec na ekonomické oddelenie **do 10 pracovných dní** od návratu zo ZPC:

ÚEE BMC SAV – Alenka Blechová

ÚEO BMC SAV – Ing. Zita Vaňovičová

VÚ a ÚKTV BMC SAV – Eva Vráblová

1. **Dôležité upozornenie**:

Ak má zamestnanec v platbe za konferenčné poplatky a vo faktúre za ubytovanie zahrnuté aj stravovanie, treba túto skutočnosť vypísať v Správe zo zahraničnej cesty.(**bod 7. Stravovanie**)

**Boarding pass** – ( pri ZPC lietadlom ) je zamestnanec povinný predložiť k vyúčtovaniu zo ZPC aj v prípade, že letenky boli hradené prevodným príkazom pred nástupom na ZPC a nie sú súčasťou vyúčtovania.

**Čestné prehlásenie** (viď tlačivo) - predložiť vždy, ak si zamestnanec nestihol, alebo z iných objektívnych príčin neprevzal preddavok na ZPC.

**Za začiatok ZPC** sa považuje čas prekročenie štátnych hraníc. Z uvedeného dôvodu je preto povinné vypísať do Správy zo ZPC **Čas prechodu hraníc ( bod č. 4** )

Pred nástupom na ZPC, pri použití vlastného motorového vozidla si zamestnanec vyplní tlačivo Dohoda o použití vlastného motorového vozidla, ktorého súčasťou je aj Záznam o jazde. Záznam o jazde si zamestnanec vyplní po návrate zo ZPC. Zamestnávateľ neprepláca náhradu za amortizáciu vozidla, ale len náhradu za pohonné hmoty.